Arianne Duarte Morais

Arianne Duarte Morais (født 23. mai 1999) er en norsk friidrettsutøver som konkurrerer i spydkast. Hun er fra Ammerud i Oslo og representerer IL i BUL. Hennes fremste internasjonale meritt er gull fra Ungdoms-EM i friidrett 2016 i Tbilisi, Georgia.

 Bakgrunn 
Duarte Morais kombinerte satsing på håndball med friidrett. Hun gikk på Wang videregående skole i Oslo, før hun fikk idrettsstipend ved University of Florida i Gainesville. Sesongene 2019 ble amputert på grunn av skade og 2020 på grunn av koronapandemienfloridagators.com: Arianne Duarte Morais, besøkt 25. januar 2021. I 2022 byttet Duarte Morais til University of Texas at El Paso.friidrett1.wordpress: Arianne Duarte Morais, besøkt 10. juni 2022 

 Idrettskarriere 
Som 14-åring kastet hun hele 71,80 meter med 150 gram liten ball, og innehar med det den norske bestenoteringen. I kulestøt han hun sølv fra ungdomsmesterskapet (UM) i 2014 og gull fra 2015 (3 kg). I spyd vant hun UM både i 2014 og 2015. I 2015 ble hun nummer 5 i Junior-NM i friidrett med personlig rekord med 600 gram spyd på 44,36 meter.minfriidrettsstatistikk: Norges friidrettsforbund - Arianne Duarte Morais, besøkt 22. juli 2016.  

Sommeren 2016 tok Duarte Morais nye steg som spydkaster og kvalifiserte seg for Ungdoms-EM i Tiblisi. Hun kom til mesterskapet med 54,19 meter som personlig rekord med 500 gram spyd, fra Nadderud, 11. juni. Allerede i kvalifiseringen viste hun at formen var god. Med personlig rekord på 57,51 var hun nesten 1,5 meter bedre enn nummer 2, Aina Shukh fra Ukraina. I finalen åpnet hun med 52,28 og lå på 4.-plass etter første runde, og hadde samme plassering når hun som 6. kaster punkterte konkurransen med 60,89 i andre runde. Kastet er bestenotering for 16-åringer i Europa, ca halvmeteren bedre enn Sofi Flinks gamle rekord.friidrett1.playblogg.no: Arianne Duarte Morais med gull og europarekord , besøkt 22. juli 2016.. Duarte Morais fulgte opp med 60,08 og 59,74 og hadde konkurransens 3 lengste kast. Sølvet gikk til den italienske favoritten, Carolina Visca, med 59,10 meter.eych2016.domtel-sport.pl: Norges friidrettsforbund - NM junior 2015, besøkt 22. juli 2016. 

 Referanser 

 Eksterne lenker 

  Resultatstatistikk hos minfriidrettsstatistikk
  Profil hos European Athletics
  Profil hos All-Athletics 

Kategori:Norske spydkastere
Kategori:Personer fra Oslo
Kategori:Alumni fra University of Texas at El Paso
Kategori:Alumni fra University of Florida
Kategori:Ungdomseuropamestere i friidrett
Kategori:Juniornorgesmestere i friidrett